תקנות הקאדים (סדרי דין בבתי הדין השרעיים בעת מצב חירום מיוחד)

{{ח:התחלה}}
{{ח:כותרת|תקנות הקאדים (סדרי דין בבתי הדין השרעיים בעת מצב חירום מיוחד), התש״ף–2020}}

{{ח:פתיח-התחלה}}
{{ח:תיבה|ק״ת תש״ף, 786|תקנות הקאדים (סדרי דין בבתי הדין השרעיים בעת מצב חירום מיוחד)}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הקאדים#סעיף 28|סעיף 28(ב)}} {{ח:חיצוני|חוק הקאדים|לחוק הקאדים, התשכ״א–1961}}, ובהסכמת נשיא בית הדין השרעי לערעורים, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית דין“ – בית דין שרעי אזורי ובית הדין השרעי לערעורים;
{{ח:ת|סוג=הגדרה}} ”בית הדין לערעורים“ – בית הדין השרעי לערעורים;
{{ח:ת|סוג=הגדרה}} ”מצב חירום מיוחד“ – מצב שבו השתבשו סדרי החיים התקינים במדינה או בחלק ממנה מחמת מצב הביטחון, מחמת חשש ממשי לפגיעה חמורה בבריאות הציבור או מחמת פגע טבע, ובשל כך לא ניתן לקיים פעילות שגרתית בבתי הדין;
{{ח:ת|סוג=הגדרה}} ”נשיא בית הדין לערעורים“ – נשיא בית הדין השרעי לערעורים, לרבות קאדי אחר של אותו בית דין שהנשיא קבעו.

{{ח:סעיף|2|החלת התקנות}}
{{ח:תת|(א)}} {{ח:פנימי|סעיף 3|תקנות 3 עד 5}}, כולן או מקצתן, יחולו על בתי הדין, כולם או מקצתם, אם פרסם שר המשפטים הודעה על כך בשל מצב חירום מיוחד (להלן בתקנות אלה – ההודעה).
{{ח:תת|(ב)}} תחולתן של התקנות כאמור בתקנת משנה (א) תהיה מן המועד שנקבע בהודעה, אף אם קדם לפרסומה ברשומות, ועד למועד שייקבע.
{{ח:תת|(ג)}} פרסום הודעה כאמור בתקנת משנה (א) ייעשה, בסמוך ככל האפשר למועד חתימתה, באתר האינטרנט של בתי הדין השרעיים, וכן בשידורי רדיו או טלוויזיה או בשני עיתונים יומיים וכמו כן ייעשה ברשומות; הנוסח שפורסם ברשומות הוא המחייב אף אם קדם לו פרסום בדרך אחרת.

{{ח:סעיף|3|עניינים שבהם יקוימו הליכים}}
{{ח:תת|(א)}} בתקופת תוקפה של ההודעה יקוימו דיונים רק בעניינים המפורטים להלן:
{{ח:תתת|(1)}} סעדים זמניים שנועדו לשמר מצב קיים, לרבות צו לעיכוב יציאה מן הארץ והסדרי משמורת וזמני שהות של ילדים;
{{ח:תתת|(2)}} בקשות לסעד דחוף המנויות {{ח:חיצוני|תקנות להסדר התדיינויות בסכסוכי משפחה (הוראת שעה)#סעיף 12|בתקנה 12(א) לתקנות להסדר התדיינויות בסכסוכי משפחה (הוראת שעה), התשע״ו–2016}};
{{ח:תתת|(3)}} בקשות דחופות להיתר נישואין, לגירושין בהסכמה ולביטול חוזה (עק׳ד) נישואין בהסכמה;
{{ח:תתת|(4)}} בקשות דחופות למינוי אפוטרופוסים אשר מילאו אחר כל הוראות {{ח:חיצוני|תקנות הכשרות המשפטית והאפוטרופסות (סדרי הדין וביצוע)|תקנות הכשרות המשפטית והאפוטרופסות (סדרי הדין וביצוע), התש״ל–1970}};
{{ח:תתת|(5)}} בקשות דחופות לפי {{ח:חיצוני|פקודת בזיון בית משפט|פקודת בזיון בית משפט}};
{{ח:תתת|(6)}} בקשות דחופות לפי {{ח:חיצוני|חוק בתי דין דתיים (כפיית ציות ודרכי דיון)|חוק בתי דין דתיים (כפיית ציות ודרכי דיון), התשט״ז–1956}}.
{{ח:תת|(ב)}} הדחיפות לעניין תקנת משנה (א)(3) עד (6) תיקבע בידי נשיא בית הדין לערעורים.
{{ח:תת|(ג)}} מועד דיון בעניין שאינו מן העניינים המפורטים בתקנת משנה (א), שנקבע לתקופת תוקפה של ההודעה – בטל; מועד דיון לעניין כאמור ייקבע מחדש לאחר תום תקופת תוקפה של ההודעה.
{{ח:תת|(ד)}} על אף האמור בתקנת משנה (א), רשאי נשיא בית הדין לערעורים, מטעמים שיירשמו, לקבוע כי הליך מסוים הנמנה עם העניינים המפורטים בתקנת משנה (א) לא יידון, או שהליך מסוים שאינו נמנה עמהם – יידון.

{{ח:סעיף|4|הארכת מועדים}}
{{ח:ת}} תקופת תוקפה של ההודעה לא תבוא במניין הימים לעשיית דבר שבסדרי דין או בנוהג, שנקבעו בחיקוק או שקבע בית הדין.

{{ח:סעיף|5|אגרה}}
{{ח:ת}} אגרה שיש לשלמה לפני תחילת הליך, לפי {{ח:חיצוני|תקנות בתי הדין השרעיים (אגרות)|תקנות בתי הדין השרעיים (אגרות), התשכ״ח–1968}}, יידחה תשלומה עד תום תקופת תוקפה של ההודעה, אלא אם כן קבע בית הדין אחרת.

{{ח:חתימות|כ״א באדר התש״ף (17 במרס 2020)}}
* '''אמיר אוחנה'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]